300 ກວ່າຄົນ ເສຍຊີວິດ ໃນວັນພະຫັດ ຢູ່ຊີເຣຍ (ວີດີໂອ)
ພວກນັກເຄື່ອນໄຫວເວົ້າວ່າ ມີ 300 ກວ່າຄົນ ເສຍຊີວິດຍ້ອນຄວາມຮຸນແຮງ ຢູ່ຊີເຣຍ ໃນວັນພະຫັດວານນີ້
ໂທລະພາບຂອງທາງການຊີເຣຍລາຍງານວ່າ ຫົວໜ້າຮັກສາຄວາມປອດໄພແຫ່ງຊາດຂອງ ຊີເຣຍໄດ້ເສຍຊີວິດແລ້ວຍ້ອນທົນຕໍ່ພິດບາດແຜບໍ່ໄດ້ ໃນການວາງລະເບີດໂຈມຕີຂອງພວກ ກະບົດທີ່ນະຄອນຫຼວງດາມັສກັສ ໃນມື້ວັນພຸດແລ້ວນີ້ ນາຍພົນ Hisham Ikhtiyar ແມ່ນເຈົ້າໜ້າທີ່ລະດັບສູງຂອງຊີເຣຍຄົນທີສີ່ທີ່ ໄດ້ເສຍຊີວິດ ໃນເຫດລະເບີດດັ່ງກ່າວ ໃນສັບປະດານີ້ ໄດ້ເກີດການປະທະກັນຢ່າງໜັກ ໃນນະຄອນຫຼວງດາມັສກັສ ລະຫວ່າງ ທະຫານລັດຖະບານແລະກຳລັງຂອງພວກກະບົດ ສື່ມວນຊົນຂອງທາງການຊີເຣຍລາຍ ງານໃຫ້ຊາບໃນວັນສຸກມື້ນີ້ວ່າ ທະຫານລັດຖະບານໄດ້ເຂົ້າຢຶດເອົາຄຸ້ມ Midan ທີ່ມີການ ສູ້ລົບກັນໃນນະຄອນຫຼວງຊີເຣຍ ຄືນໄດ້ທັງໝົດແລ້ວ ຄວາມຮຸນແຮງໄດ້ບະເລີດຂຶ້ນໃນທົ່ວປະເທດຊີເຣຍ ໃນວັນພະຫັດວານນີ້ ກຸ່ມສິ້ງຊອມ ສິດທິມະນຸດໃນຊີເຣຍທີ່ມີສຳນັກງານຢູ່ປະເທດອັງກິດກ່າວວ່າ ມີ 300 ກວ່າຄົນໄດ້ເສຍ ຊີວິດໃນອັນທີ່ເຊື່ອກັນວ່າ ເປັນມື້ທີ່ຮ້າຍແຮງສຸດ ນັບແຕ່ມີການ ລຸກຮືຂຶ້ນຕໍ່ຕ້ານປະທາ ນາທິບໍດີ Bashar al-Assad ເປັນເວລາ 16 ເດືອນນັ້ນ ຂະນະດຽວກັນ ຣັດເຊຍໄດ້ປະຕິເສດຕໍ່ການຕຳໜິຕິຕຽນຂອງບັນດາປະເທດຕາເວັນ ຕົກ ທີ່ຕົນໄດ້ໃຊ້ສິດຢັບຢັ້ງຫຼືວີໂຕ້ຮ່າງຍັດຕິຂອງສະພາຄວາມໝັ້ນຄົງອົງການສະຫະ ປະຊາຊາດ ທີ່ຂົ່ມຂູ່ຈະທຳການລົງໂທດຕໍ່ຊີເຣຍ ຖ້າປະເທດດັ່ງກ່າວຫາກບໍ່ຍຸຕິການກໍ່ ຄວາມຮຸນແຮງ